मेरा नाम नानफ़ू है.
चीनी भाषा में, " नान " का अर्थ है " आदमी "
और " फ़ू " का अर्थ है " स्तंभ "
मेरे परिवार को लड़के की उम्मीद थी,
जो बड़ा होकर परिवार का सहारा बनेगा
और जब मैं लड़की निकली,
तो फिर भी उन्होंने मेरा नाम नानफ़ू रखा
( हंसी )
मैं 1985 में पैदा हुई थी,
चीन की एक-बच्चे की नीति घोषित होने से 6 साल पहले
मेरे पैदा होने के ठीक बाद,
स्थानीय अधिकारी आए और मेरी माँ का बंध्यकरण करवाने के हुक्म दे गए
मेरे दादाजी ने अधिकारियों से मुखालफत की,
क्योंकि वह एक पोता चाहते थे, खानदान का नाम आगे ले जाने के लिए
आखिरकार, मेरे माँ-बाप को दूसरी औलाद के लिए इजाज़त दी गई,
लेकिन उन्हें पांच साल तक इंतज़ार करना पड़ा
और भारी जुर्माना देना पड़ा.
बचपन में, मैं और मेरा भाई
एक-संतान वाले परिवारों से घिरे थे.
मुझे अपना एक छोटे भाई
होने की शर्मिंदगी याद है,
मुझे लगा जैसे हमारे परिवार ने दो बच्चे पैदा करके कुछ गलत किया
उस वक्त मैंने सवाल नहीं किए
कि ये शर्मिंदगी और जुर्म के एहसास कहाँ से आ रहे थे.
डेढ़ साल पहले, मुझे अपना पहला बच्चा हुआ
वह मेरी ज़िंददी में होने वाली सबसे बेहतरीन बात था
माँ बनने के बाद
मुझे अपने बचपन को देखने का बिल्कुल नया नज़रिया मिला,
और मुझे चीन में गुज़रे अपने बचपन की याद आई
पिछले तीन दशकों के लिए,
मेरे सभी घरवालों को अर्ज़ी भरकर सरकार से इजाज़त माँगनी पड़ी है
बच्चा होने के लिए
और मैंने सोचा कि
एक-बच्चे की नीति के तहत रहने वालों के लिए कैसा होता होगा
तो मैंने इस पर वृत्तचित्र बनाने का निर्णय लिया
जिन लोगों का मैंने इंटरव्यू लिया था
उनमें हमारे मेरे सहित गाँव के सब बच्चों का जन्म करवाने वाली
दाई भी शामिल थी
जब मैंने उनका इंटरव्यू लिया तब वह 84 वर्ष की थी
मैंने उससे पूछा,
" क्या आपको याद कि आपने अब तक कितने बच्चों का जन्म करवाया है ? "
उन्हे जन्मों की संख्या याद नही थी
उन्होंने कहा कि उन्होंने
60,000 आदेशात्मक गर्भपात व बंध्यकरण कराए हैं
कभी-कभी, उन्होंने कहा,
देर से गर्भपात कराने पर भ्रूण बच जाता,
और फिर वह उस बच्चे का जन्म होने पर उसे मार डालती
उन्हें याद था कि वह काम करते वक्त
उनके हाथ किस तरह काँपते थे
उनकी कहानी ने मुझे हैरान किया
जब मैं फिल्म बनाने नकली थी,
मुझे लगा था कि यह अपराधियों और पीड़ितों की एक साधारण कहानी होगी -
उन लोगों की जो इस नीति को अंजाम देते
और उन लोगों की जो इसके नतीजों के साथ रह रहे हैं
लेकिन ये वो नही था जो मैंने देखा
जब मैं उस दाई का इंटरव्यू खत्म कर रही थी
मैंने उनके घर के एक क्षेत्र को देखा
जो बहुत बारीकियों से बनाए गए घरेलू झंडों से सजा था
और हर झंडे पर एक बच्चे की तस्वीर थी
ये झंडे उन परिवारों ने भेजे थे
जिनके बांझपन की समस्याओं के इलाज में इन्होंने मदद की थी
उन्होंने समझाया कि गर्भपात व बंध्यकरण कराना
उनके लिए बहुत हो चुका था --
कि अब वह केवल परिवारों को बच्चे पैदा करने में मदद करने काम करती थी
उन्होंने कहा कि वह एक-बच्चे की नीति को
अमल करने के कारण अपराधबोध से भरी थी,
और उन्हें उम्मीद थी कि बच्चे होने में परिवारों की मदद करके
वह अपने अतीत के दुष्कर्मों को रद्द कर सकती
मुझे एहसास हुआ कि वह भी इस नीति का शिकार थी
हर आवाज़ उनसे कह रही थी
कि उन्होंने जो किया वह सही था और चीन के ज़िंदा रहने के लिए ज़रूरी था
और उन्होंने वही किया जो उन्हें अपने मुल्क के लिए सही लगा
मैं जानती हूँ उस पैग़ाम में कितनी ताकत थी
जब मैं बड़ी हो रही थी तब वह मेरे हर तरफ़ था
माचिस पर,
ताश के पत्तों पर,
पाठ्यपुस्तकों पर और इश्तेहारों पर वह छपा था
एक बच्चे की नीति को बढ़ावा देने वाला प्रचार
हमारे आसपास हर जगह था.
( बंध्यकरण न कराने वालों को गिरफ्तार किया जाएगा )
इसकी नाफ़र्मानी के खतरों का प्रचार भी हर तरफ़ था.
यह पैग़ाम हमारे ज़ेहन में इस कदर बस गया
कि मैं अपने छोटे भाई के होने पर शर्मिंदगी
महसूस करते हुए बड़ी हुई हूँ.
हर इंसान का इंटरव्यू लेने पर
मैंने देखा कि इस प्रचार से उनके दिल और दिमाग कैसे प्रभावित हो सकते हैं,
और कैसे उनकी बेहतरी के लिए कुर्बानी देने की रज़ामंदी को
एक संजीदा और दर्दनाक चीज़ में मरोड़ा जा सकता है.
चीन वह इकलौती जगह नहीं है जहाँ यह होता
पृथ्वी पर ऐसा कोई देश नहीं है जहाँ प्रचार प्रसार मौजूद नहीं है
और उन समाजों में, जो चीन से ज़्यादा खुले और आज़ाद माने जाते हैं,
प्रचार को पहचानना और भी मुश्किल हो सकता है.
वह हमारी नज़रों के सामने छुपा रहता है, समाचारों के रिपोर्ट के रूप में,
टी.वी के विज्ञापनों, राजनीतिक अभियानों
व हमारे सोशल मीडिया के फ़ीड के रूप में
यह हमारे बगैर जाने हमारा मन बदलने का काम करता है
हर समाज की यह कमज़ोरी है कि वह प्रचार को सच्चाई मान सकता है,
और ऐसा समाज, जहाँ प्रचार सच्चाई का स्थान लेता है,
सही मायने में स्वतंत्र नही हो सकता
शुक्रिया
( तालियाँ )